SERGEAL Petersen het Vrydagaand in sy eerste wedstryd in die beginspan van die Westelike Provinsie se Curriebekerspan gewys waarom hy so hoog aangeskryf is.
Die 24-jarige boorling van Humansdorp in die Oos-Kaap is sedert sy aankoms in die Kaap al vir ’n jaar weens ’n besering buite aksie.
Leyds, die WP-kaptein, sê hulle het geweet hulle moet goed begin. “In die tweede helfte het ons ’n paar foute gemaak wat hulle toegelaat het om punte aan te teken.”
Die WP het altesaam agt drieë teenoor die vier van die Pumas gedruk. Volgende week het die Streeptruie ’n blaaskans voordat hulle die Lions aandurf.